અહીં ન તો કોઈ વિશેષ કાનૂન વ્યવસ્થા છે કે, ન તો મુહાજિરોની રક્ષા માટે સુરક્ષા વ્યવસ્થા. જે પોલીસ અને અર્ધસૈનિકો દળો છે, તેમના માટે પણ કરાંચીના નાગરિકો માત્ર મુહાજિરો. આ લોકો તેમની સાથે કોઈ જીતેલા પ્રદેશના નાગરિકો જેવું વર્તન કરે છે. મન ફાવે ત્યારે કોઈ મુહાજિરનું અપહરણ કરી લેવામાં આવે છે અને તેને છોડવા માટે મોટી રકમ ખંડણીઓની માંગણી થાય છે અને ન ચૂકવાય તો અપહરણ કરાયેલ મુહાજિરની લાશ પણ તેના પરિવારજનો સુધી પહોંચતી નથી.